4. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.35550 της 31 Ιαν./12 Φεβρ. 1951 Περί καθορισμού αποζημιώσεως των εις το εξωτερικόν αποστελλομένων στρατιωτικών δι' υπηρεσίαν. Κατηργήθη δια της υπ' αριθ. 135900/1953 αποφ. Υπ. Οικον. (τόμ. 36 σελ. 340). 5 .ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.161916 της 7 Ιουν./1 Αυγ. 1952 Περί εφαρμογής του άρθρ. 89 του Νόμ. 1811/1951 "περί κώδικος καταστάσεως Δημοσίων Διοικητικών υπαλλήλων". Έχοντες υπ' όψιν την διάταξιν της παρ.1  του άρθρ. 88 του Νόμ. 1811/1951 "περί κώδικος καταστάσεως των Δημοσίων Διοικητικών Υπαλλήλων" δυνάμει της οποίας εις τους κατά τας διατάξεις του Νόμου τούτου αποστελλομένους εις την αλλοδαπήν επί εκπαιδευτική αδεία δημοσίους υπαλλήλους, παρέχονται πλήρεις αι αποδοχαί αυτών ηυξημέναι εις το διπλάσιον, ως και τα έξοδα μεταβάσεως και επιστροφής αυτών, αποφασίζομεν : 1.Αι κατά τ' ανωτέρω αποδοχαί άρχονται από της χρονολογίας της αναχωρήσεως του υπαλλήλου εξ' Ελλάδος, ως δικαιολογητικό δε διά την πληρωμήν αυτών επισυνάπτεται εις την πρώτην μισθοδοτικήν κατάστασιν α)αντίγραφον της σχετικής αδείας εν η θα μνημονεύεται η κατά την διαδικασίαν των διατάξεων του Κώδικος (άρθρ. 88-91) χορήγησις της εκπαιδευτικής αδείας (απόφασις ΑΣΔΥ και Υπηρεσιακού Συμβουλίου ή ΑΣΔΥ ή Ανωτάτου Εκπαιδευτικού Συμβουλίου προκειμένου περί εκπαιδευτικών), η χρονική διάρκεια αυτής και β) βεβαίωσις της προϊσταμένης του υπαλλήλου αρχής εμφαίνουσαν την χρονολογίαν της αναχωρήσεως αυτού εξ Ελλάδος. 2.Προκειμένου περί δημοσίων υπαλλήλων των τελούντων εν εκπαιδευτική αδεία κατά την χρονολογίαν ενάρξεως της ισχύος του Κώδικος, αι κατά τ' ανωτέρω ηυξημέναι αποδοχαί άρχονται από 1 ης Μαΐου 1952. Δια την καταβολήν των εν λόγω αποδοχών δέον συμφώνως των άρθρ. 88 του Νόμ. 1811/51 εν συνδυασμώ προς το άρθρ. 219 αυτού να εκδοθή πράξις του αρμοδίου Υπουργού κατόπιν συμφώνου γνώμης του Υπηρεσιακού Συμβουλίου και του Α.Σ.Δ.Υ., ή προκειμένου περί των εκπαιδευτικών κατόπιν γνώμης του Ανωτάτου Εκπαιδευτικού Συμβουλίου και του Α.Σ.Δ.Υ., περί συνεχίσεως της προς της ισχύος του Κώδικος χορηγηθείσης εις τον υπάλληλον εκπαιδευτικής δια την αλλοδαπήν αδείας, η εκδοθησομένη δε πράξις θ' αποτελή το δικαιολογητικόν της καταβολής των ως άνω ηυξημένων αποδοχών.  (Αντί της σελ. 401(α)  Σελ. 401(β) 332-045 Αποστολές Εξωτερικού 2.Ζ.ε.1-5 3.Αι κατά τ' ανωτέρω αποδοχαί διακόπτονται από της λήξεως της αδείας ή εν περιπτώσει επανόδου του υπαλλήλου, του τυχόντος εκπαιδευτικής αδείας προ της λήξεως αυτής από της ημέρας της αφίξεώς του εις Ελλάδα. Προκειμένου περί των ανακαλουμένων προς τη λήξεως της αδείας των η διακοπή των κατά τ' ανωτέρω αποδοχών επέρχεται από της ανακλήσεως της αδείας. 4.Τα οδοιπορικά έξοδα μεταβάσεως και επιστροφής των εις αλλοδαπήν επί εκπαιδευτική αδεία αποστελλομένων υπαλλήλων συνίσταται εκ του αντιτίμου εισιτηρίου β' θέσεως σιδηροδρόμου μετά δικαιώματος κλιναμάξης ή αντιτίμου β' θέσεως ατμοπλοίου ή αεροπλοίου. Διά τους από του βαθμού του Τμηματάρχου β' και άνω υπαλλήλους δικαιολογείται εισιτήριον α' θέσεως. Η ισχύς της παρούσης, δημοσιευθησομένης διά της Εφημερίδος της Κυβερνήσεως, άρχεται από 1 ης Μαΐου 1952. 